PATVIRTINTA

Šiaulių lopšelio-darželio „Rugiagėlė“

direktoriaus 2018 m. lapkričio 20 d.

įsakymu Nr. V-101

**ŠIAULIŲ LOPŠELIO-DARŽELIO ,,RUGIAGĖLĖ“ PAGALBOS PAGAL GYDYTOJŲ REKOMENDACIJAS UŽTIKRINIMO, JEIGU VAIKAS SERGA LĖTINE NEINFEKCINE LIGA, LOPŠELYJE-DARŽELYJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Pagalbos pagal gydytojų rekomendacijas užtikrinimo, jeigu vaikas serga lėtine neinfekcine liga tvarkos aprašas (toliau – Aprašas) parengta vadovaujantis:
   1. Lietuvos higienos norma HN-75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93.
   2. Visuomenės sveikatos priežiūros organizavimo mokykloje tvarkos aprašu, patvirtintu Lietuvos Respublikos Sveikatos apsaugos ir Švietimo ir mokslo ministrų 2016 m. liepos 21 d. įsakymu Nr. V-966/V-672.
   3. Sveikatos priežiūros įgyvendinimo ikimokyklinio ugdymo įstaigose metodinėmis rekomendacijomis, parengtomis Sveikatos mokymo ir ligų prevencijos centro.

**II SKYRIUS**

**PAGALBOS PAGAL GYDYTOJŲ REKOMENDACIJAS UŽTIKRINIMAS**

1. Gydytojų rekomendacijos dėl pagalbos vaikui, sergančiam lėtine neinfekcine liga, turi būti įrašytos lopšeliui-darželiui pateiktame vaiko sveikatos pažymėjime (forma Nr. 027-1/a), išduotame ne anksčiau kaip prieš metus.
2. Jei vaikui gydytojo paskirti vaistai, kuriuos gali prireikti vartoti tuo metu, kai vaikas būna ugdymo įstaigoje ir tai atlikti jam gali prireikti pagalbos, tėvai (globėjai) lopšelio-darželio vadovui turi pateikti raštišką prašymą dėl pagalbos vaikui laikant ar naudojant vaistus. Prašyme turi būti tiksliai nurodyta, kokios pagalbos tėvai (globėjai) pageidauja (dėl vaisto laikymo vietos lopšelyje-darželyje suteikimo; dėl vietos vaisto vartojimui lopšelyje-darželyje suteikimo; dėl pagalbos vartojant vaistą ir kt.).
3. Prašymą pateikę tėvai supažindinami su šia tvarkos aprašu.
4. Lopšelio-darželio vadovas, gavęs tėvų (globėjų) raštišką prašymą, paskiria už pagalbą atsakingą asmenį. Su paskirtu atsakingu asmeniu lopšelio-darželio vadovas ir tėvai (globėjai) aptaria pagalbos sąlygas ir jas išdėsto raštu:
   1. jei prašoma vietos vaisto laikymui – patalpa, temperatūros režimas, prieinamumas;
   2. jei prašoma vietos suteikimo vaisto vartojimui lopšelyje-darželyje – patalpa, jos prieinamumas;
   3. jei prašoma pagalbos suvartojant vaistą – vaistas, jo dozė, vartojimo tvarkaraštis, vartojimo būdas, galimas šalutinis poveikis, lopšelio-darželio darbuotojo pagalbos veiksmai.
5. Asmuo, teikiantis pagalbą vaikui suvartojant vaistą, kiekvieną kartą privalo patikrinti:
   1. ar tai tas vaikas, kuriam vaistas paskirtas;
   2. ar tai tas vaistas;
   3. ar teisinga vaisto dozė;
   4. ar teisingas vartojimo laikas;
   5. ar teisingas vaisto vartojimo būdas.
6. Vaikas vaistą turi suvartoti stebint paskirtam atsakingam asmeniui.
7. Tėvai (globėjai) vaistus turi pateikti originalioje pakuotėje su informaciniu lapeliu. Ant pakuotės turi būti užrašyta vaiko, kuriam skirti vaistai, vardas ir pavardė. Bet kokiu atveju pirma vaisto dozė turėtų būti suvartota vaikui esant namie.
8. Vaiko tėvai (globėjai) tiesiogiai atsakingi už vaistų kokybę, jų galiojimo laiką ir nuolatinį papildymą.
9. Tėvai (globėjai) privalo raštiškai informuoti lopšelio-darželio vadovą, jei vaikui vaistų vartoti nebereikia.

**III SKYRIUS**

**BAIGIAMOSIOS NUOSTATOS**

1. Pagalbos pagal gydytojo rekomendacijos užtikrinimą, jeigu vaikas serga lėtine neinfekcine liga teikia lopšelio-darželio vadovo paskirtas atsakingas asmuo.
2. Informacija apie vaiko sveikatą turi būti disponuojama tiek, kiek reikalinga vaiko teisei būti sveikam užtikrinti, tačiau nepažeidžiant vaiko teisės į privatų gyvenimą, asmens neliečiamybę, todėl ši informacija gali būti teikiama tik Lietuvos Respublikos teisės aktų nustatyta tvarka.